Burundi

Burundi es lande de esti Afrika. Burundi have plu kam 11 miliones habitantes (etate de 2015), e un are de 27 834 quadrati-kilometres. Li chef-urbe es Bujumbura. Burundi es povri, dikim populisat, e es un de li maxim mikrim landes en Afrika. Li lande ha es kolonie, e ha es tormentet de gueres e konfliktes inter popules, en resenti tempes.

Li twa, hutu e tutsi popules ha lojia en la area depos aminim 500 yares. Li area did es nondependi lande durant 200 yares ante li frui 20-esmi yarsento. Kunu kun Rwanda, li lande ye te tempe did bli parte de kolonie de Germania, e after te, de Belgia. Fro 1962, li lande denove es nondependi.

Li lande did es tormentet de gueres en li 1970- e 1990-yares, e konfliktes inter popules, primim inter li tutsi e li hutu. Burundi es povri, e grandi majoritate de la habitantes lojia en rural areas – 13 % lojia en urbes. Lu anke have mali interkomunikationes e mali akseso a saneso- e edukationi-institutiones, e es dikim populisat. Li ekonomi de Burundi kreska relativim stabilim, ma li lande ankore es hinter visini landes.

Burundi anke es un de li minim grandi landes de Afrika.